Vandag lê 'n mooi dag vir ons voor. Ons vertrek vanaf Clanwilliam en reis deur die dorpie Vanrhynsdorp, deur die Knersvlakte, oor die Vanrhynspas na die klein dorpie van Nieuwoudtville. Die dorpie is bekend as die bolplant-hoofstad van die wêreld. Hier is bolplante wat inheems is net aan die streek, en ook 'n groot verskeidenheid plante wat meeste van ons nog nooit gesien het nie. Ons besoek ook die mooi NG Kerk wat uit sandsteen gebou is, en sien ook die pragtige wit sandsteen-preekstoel in die kerk. Ons besoek ook Nieuwoudtville-waterval en soek die beste blomme in die streek. Ons vertrek weer in die namiddag terug na Vanrhynsdorp, waar ons oornag op Vredendal, op Aandete, Bed en Ontbyt -basis. Drankies is vir u eie rekening.
Ons is trots op ons toere. U word bederf met pragtige verblyf. Ons gaan uit ons pad om vir u die blomme te wys. U kry werklik 'n toer van wonderlike luukse gehalte....KOM SAAM EN WORD HEERLIK BEDERF.
Peter en Riana Maas is trotse Suid Afrikaners. Ons is al baie jare in die toerbedryf in Suid Afrika. Ons het besef dat daar so baie Suid Afrikaners is wat nog nie ons mooi land gesien het nie. Vir ons is dit 'n eer om dit aan u te wys, en te vertel van die plekke wat ons al besoek het, en graag ook vir u wil wys.
Ons toer met trots deur die plekke op ons reisplan. Ons probeer altyd sover moontlik om te oornag op plekke van goeie gehalte. Ons bied graag vir u waarde vir u geld.